พอดีเพิ่งฉีดยาคุมเข็มแรกในวันที่มีรอบเดือนแล้วก่อนหน้านั้นไม่เคยคุมกำเนิดวิธีอื่นเลย สามารถมีเพศสัมพันธ์แล้วหลั่งในได้ไหมคะ
สวัสดีค่ะ หากได้ฉีดยาคุมกำเนิดในวันแรกที่มีประจำเดือนมา หรือไม่เกิน 5 วันนับตั้งแต่มีประจำเดือนมา ยาฉีดก็จะสามารถออกฤทธิ์ในการป้องกันการตั้งครรภ์ได้ทันทีค่ะ ดังนั้นสามารถเพศสัมพันธ์แบบหลั่งในได้ ซึ่งประสิทธิภาพของยาฉีดจะช่วยป้องกันการตั้งครรภ์ได้มากกว่า 99% หรือมีโอกาสเกิดการตั้งครรภ์ได้ประมาณ 2 คนใน 1,000 คนที่ฉีดยาไป แต่ทั้งนี้ต้องฉีดยาอย่างถูกต้อง คือฉีดเข้าชั้นกล้ามเนื้อ ไม่ได้มีการไปนวดคลึงบริเวณที่ฉีด ไปฉีดยาเมื่อถึงกำหนดวันนัด เป็นต้นการออกฤทธิ์ของยาฉีดคุมกำเนิดคือ จะไปยับยั้งการตกไข่ ทำให้เยื่อบุโพรงมดลูกบางตัวไม่เหมาะกับการฝังตัวของไข่ ทำให้มูกที่ปากมดลูกเหนียวข้น เชื้ออสุจิว่ายเข้าไปได้ลำบาก